cyanic-selkie/wikianc huggingface dataset:
Լենինի (Ակսայի շրջան)
Լենինի (Ленина), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Լենինսկի գյուղական համայնքի վարչական կենտրոնն է։ Ակսայ քաղաքից գտնվում է 20 կմ հեռավորության վրա։
Կատեգորիա:Ռոստովի մարզի Ակսայի շրջանի բնակավայրեր
Արծկեի գավառակ
Արծկե, գավառակ Արևմտյան Հայաստանում, Վանի վիլայեթի Վանի գավառում։ Կենտրոնը Արծկե բերդաքաղաքն էր։
Աշխարհագրություն
Արծկեն ուներ լեռնային, բլրածածկ տարածք։ Ունի բարեբեր հողեր։ Արծկեն ծածկված էր պտղատու այգիներով։ Առատ էին ընկուզենիներն ու ծիրանիները։
Գավառակի դարավանդի վրա գտնվում է Սիփան լեռը, որը դարավանդները հասնում են մինչև Մանազկերտի և Բուլանըխի սահմանները։ Լեռը հանդիսանում է գավառակը սնող հորդաբուխ ջրերի շտեմարան։
Կլիմա
Ունի բարեխառն կլիմա։
Բնակչություն
XIX դարի երկրորդ կեսին ուներ 30000 բանկիչ, որից՝ 25000-ը՝ հայեր։
Պատմություն
1895-1896 թվականների ջարդերի Արծկե քաղաքի և գավառակի բնակչությունը մեծ զոհեր տվեցին։ Հայ բնակչության մեծ մասը զոհվեց 1915 թվականի մեծ եղեռնի ժամանակ։ Փրկվածները գաղթեցին Արևելյան Հայաստան։
Տնտեսություն
Բնակչության հիմնական զբաղմունքը դաշտավարություն, այգեգործություն և ոչխարաբուծությունն էր։ Գավառը հռչակված էր իր ցորենով։
Պատմամշակութային կառույցներ
Արծկեն ուներ 30 եկեղեցի, 3 վանք։ Հայտնի կառույցներից էին Արծկե բերդաքաղաքից հյուսիս՝ Սիփան նեռան լանջին գտնվող Երաշխավոր կամ Սքանչելագործ հռչակավոր վանքը, որի ավերակները պահպանվել են մինչև այժմ։ Նշանավոր էր Արծկե անառիկ բերդը։
Կրթություն
XIX դարի երկրորդ կեսից գործում էին 10-ից ավելի ցածր կարգի կրթարաններ։
Վարչական բաժանում
XIX դարի երկրորդ կեսին ուներ 140 գյուղ։ Գավառի նշանավոր գյուղերից էին Աղբյուր, Անուշ, Առնջկույս, Արջրա (Առջիա), Բարկուտ, Գարաքեշիշ, Գոզոխ (Գյազուխ), Դաշկուն (Տաշխուն), Էգեձոր, Խոռանց, Կժինորշեն, Կոճեր, Հառին (Առին), Հուռու, Մանիս, Մուրխուս, Նորշնչըղ, Պեշնագոմեր, Վիճակացռուկ, Սիփան Վարի, Սիփան Վերի գյուղերը ։
Ծանոթագրություններ
Կատեգորիա:Արևմտյան Հայաստանի գավառներ
Նատալյա Սեմենիխինա
Նատալյա Միխայլովնա Սեմենիխինա (Ната́лья Миха́йловна Семени́хина, ), ուկրաինացի և ռուսաստանցի հեռուստահաղորդավարուհի։ Առավել մեծ ճանաչման է արժանացել որպես Ռուսաստանի Առաջին ալիքի մի շարք հաղորդումների հեղինակ և հաղորդավար։
Կենսագրություն
Խարկովի ավիացիոն ինստիտուտի (մասնագիտությունը՝ ինժեներ-սիստեմոտեխնիկ) և Խարկովի մշակույթի պետական ինստիտուտի շրջանավարտ է։
Հեռուստատեսությունում իր կարիերան սկսել է 1991 թվականի մայիսին հայրենի Խաբարովսկում՝ «ТОНИС» առաջին կոմերցիոն հեռուստաալիքում, որտեղ աշխատել է որպես հաղորդավար։ Եղել է ուկրաինական «SIMON» հեռուստաընկերության «Երեկոյան լուրերի» թողարկող խմբագիր և հաղորդավար։ Հետագայում աշխատել է «Լուրերի հեռուստատեսության գործակալությունում» (տեղեկատվական ընկերություն, որ ներկայացրել է Արևելյան Ուկրաինան ազգային հեռուստաեթերում) նախ որպես թղթակից, ապա հաղորդավար և ավագ խմբագիր։
1996 թվականին դարձել է «UA: Առաջին» ալիքի «Витражи» մշակութային-ժամանցային ծրագրի հեղինակ և հաղորդավար։
1997 թվականի սկզբին սկսել է աշխատել Ռուսաստանի «Առաջին ալիքի» տեղեկատվական հաղորդումների վարչությունում ։ 1997-2006 թվականներին եղել է թղթակից, կառավարական, ապա նախագահական միավորման հատուկ թղթակից (աշխատել է Ռուսաստանի նախագահներ Բորիս Ելցինի և Վլադիմիր Պուտին օրոք) ։ 2006-2007 թվականներին եղել է «Առաջին ալիքի» ուկրաինական բյուրոյի պետ Կիևում ։
Բազմիցս մասնակցել է Վլադիմիր Պուտինի մասնակցությամբ հեռուստակամուրջների կազմակերպմանն ու անցկացմանը (2005 և 2007 թվականներին՝ որպես Ռուսաստանի բնակիչներից ստացվող զանգերի call-կենտրոնի մոդերատոր), այդ թվում նաև Ռուսաստանի և Ուկրաինայի միջև, իր ռեպորտաժներում լուսաբանել է Ուկրաինայում տեղի ունեցած Նարնջագույն հեղափոխությունը ։
2007 թվականից մինչև 2009 թվականը վարել է Առաջին ալիքի «Լուրերի» գիշերային թողարկումները ։
2009 թվականի մայիսից մինչև 2014 թվականի մայիս եղել է «Ժողովրդական տնտեսություն» («Народная экономика») բաժնի հեղինակ և հաղորդավար, որը եթեր է հեռարձակվել երկուշաբթիից ուրբաթ՝ ժամը 15:00-ի լուրերի թողարկման հետ (2010 թվականի հոկտեմբերից՝ «Ուրիշ լուրերի» («Другие новости») հետ։
2010 թվականի սեպտեմբերից մինչև 2018 թվականի հուլիս Անտոն Պրիվոլնովի հետ վարել է եղել է Ռուսաստանի առաջին ալիքի «Контрольная закупка» (հայ.՝ «Ստուգողական գնում») հաղորդումը ։ Նոր հաղորդավարի գալուց հետո փոխվել է ծրագրի կառուցվածքը։ Ավելացվել են հեռուստադիտողի հետ հետադարձ կապի բաժիններ՝ «Горячие вопросы и ответы», «Ստուգողական գնումն զգուշացնում է» («Контрольная закупка предупреждает») և սպառողների իրավունքների նվիրված բաժին հաղորդավարուհու իրավաբանական մեկնաբանություններով։
2014 թվականի սեպտեմբերից մինչև 2015 թվականի փետրվար ներկայացրել է տնտեսագիտական բաժինը «Երեկոյան լուրերի» որոշ թողարկումներում ։
Աշխատում է «Երեկոյան լուրեր» և «Ժամանակ» տեղեկատվական հաղորդումներում, պատրաստում է տնտեսագիտական թեմաներին նվիրված սյուժեներ, կարդում է տեքստ կադրից դուրս ։
Անձնական կյանք
Ամուսնացած է Ալեքսեյ Սոկոլովսկու հետ, ունի երկու դուստր։
Արտաքին հղումներ
Կատեգորիա:Ուկրաինացի հաղորդավարներ Կատեգորիա:Ռուս հաղորդավարուհիներ Կատեգորիա:Ռուս լրագրողներ Կատեգորիա:Խորհրդային լրագրողներ
Բարսեղ Կանաչյանի անվան թիվ 17 արվեստի դպրոց
Երևանի Բարսեղ Կանաչյանի անվան արվեստի դպրոց, կրթադաստիարակչական ուսումնական հաստատություն Երևանի Կենտրոն վարչական շրջանում։
Պատմություն
Երևանի Բարսեղ Կանաչյանի անվան արվեստի դպրոցը հիմնադրվել է 1986 թվականին։ Նախապես եղել է երաժշտական դպրոց, ունեցել է դաշնամուրային, լարային, փողային, հարվածային գործիքների բաժիններ։
1991 թվականին դպրոցում կազմավորվել է կամերային նվագախումբ դասատուների մասնակցությամբ (ղեկավար՝ Մերուժան Սիմոնյան, I ջութակ՝ Աշոտ Երիցյան)։ Նվագախումբն անվանի երաժիշտների հետ համերգներով հանդես է եկել տարբեր համերգասրահներում (Սվետլանա Նավասարդյան, Յուրի Հայրապետյան, Մեդեա Աբրահամյան և այլն)։ 1992 թվականին դպրոցը համերգներով հանդես է եկել Ֆրանսիայում, Լեհաստանում, Գերմանիայում։
2000 թվականին դպրոցն անվանակոչվել է հայ անվանի երաժիշտ, երգահան, մանկավարժ և խմբավար Բարսեղ Կանաչյանի անունով։
2004 թվականից դպրոցը վերակազմավորվել և դարձել է արվեստի դպրոց ։
Բաժիններ
Դպրոցում գործում են հետևյալ բաժինները՝
Ծանոթագրություններ
Կատեգորիա:Երևանի դպրոցներ Կատեգորիա:Երաժշտական դպրոցներ
Պուտկաստե (գյուղ, Մառտնա շրջան)
Պուտկաստե (Putkaste), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 39 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Մառտնա շրջանի բնակավայրեր Կատեգորիա:Էստոնիայի գյուղեր
Ծավդեք
Ծավդեք (Զավդեք), (ասոր.՝ βίθ Zawdai,, Ζαβδιχηνής), Մեծ Հայքի հարավային գավառներից՝ Բզաբդե կենտրոնով։
Հունա-հռոմեական պատմիչները Ծավդեքը հիշատակում են որպես Անդրտիգրիսյան սատրապություն, որը 298 թվականի Մծբինի պայմանագրով Ծոփք, Անգեղ-տուն, Աղձնիք, Կորդուք, Մոկս, Ռեհիմենե սատրապությունների հետ անցել է Հռոմին, իսկ 363 թվականի «ամոթալի դաշնագրով»՝ Սասանյան Իրանին։ Ծավդեքի տեղի կամ դիրքի մասին աղբյուրներում որոշակի տեղեկություններ չկան։ Ս. Կանայանցի կարծիքով Ծավդեքի անունը կապված է Զավ գետի հետ։ Ս. Երեմյանը Ծավդեքը տեղադրում է Հայոց Միջագետքում՝ Տիգրիս գետի և Տուռ-Աբդին լեռնաշղթայի միջև՝ այն նույնացնելով Տուռ-Աբդին անվանը։
Տենդիլ
Տենդիլ, գյուղ Արևմտյան Հայաստանում, Սեբաստիայի վիլայեթի Թոնուսի գավառակում ։ Գտնվում էր Գեմերեկ գյուղաքաղաքից 14-15 կմ հյուսիս-արևելք։
Պատմություն
Գյուղն ավերվել, իսկ բնակչությունը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
Մինչև 1915 թվականն ուներ 180 տուն հայ (որից 15-ը՝ կաթոլիկ) բնակիչ։
Ծանոթագրություններ
Կատեգորիա:Արևմտյան Հայաստանի գյուղեր
Թաղանթ
Թաղանթ, տեխնիկայում և դեֆորմացվող պինդ մարմնի մեխանիկայում, երկու կորագիծ մակերևույթներով սահմանափակված մարմին, որի մի չափումը (հաստություն) մարմինը բնորոշող մյուս չափումներից բավական փոքր է։ Թաղանթի ներքին և արտաքին մակերևույթներից հավասարահեռ մակերևույթը կոչվում է միջին մակերևույթ։ Կախված միջին մակերևույթի ձևից, տարբերում են գլանաձև, կոնաձև, գնդաձև, տորոիդաձև և այլ թաղանթներ։ Թաղանթները դասակարգվում են մակերևույթի լրիվ կորությամբ (գաուսյան կորություն)։ Թաղանթի նյութը կարող է լինել իզոտրոպ կամ անիզոտրոպ։ Թաղանթները լինում են միաշերտ և բազմաշերտ, հաստատուն կամ փոփոխական հաստության։ Շնորհիվ թեթևության և բարձր դիմացկունության թաղանթները մեծ կիրառություն ունեն տեխնիկայում, օգտագործվում են որպես շինությունների ծածկեր, թռչող ապարատների ու նավերի իրաններ, հեռուստատեսային աշտարակներ, քիմ. արդյունաբերության մեջ բարձր ճնշմանը դիմադրող ռեզերվուարներ, ատոմային ռեակտորների պատեր, մեքենաների մասեր ևն։ Թաղանթները պատրաստում են երկաթբետոնից, պողպատից, փայտից, թեթև համաձուլվածքներից, պլաստմասսաներից, ապակեպլաստներից ևն։
Թաղանթների տեսությունը դեֆորմացվող պինդ մարմնի մեխանիկայի բաժիններից է և ուսումնասիրում է թաղանթի ստատիկ կամ դինամիկ վիճակի լարումների և տեղափոխությունների որոշման, կայունության և ամրության, միջավայրերի, հետ թաղանթի փոխազդեցության և այլ հարցեր։ Արտաքին ուժերի ազդեցությամբ թաղանթում առաջանում են ներքին լարումներ, որոնք հաշվարկելիս, փոխարինվում են նորմալ և սահքի ուժերով, ծռող և ոլորող մոմենտներով, ինչպես նաև լայնական ուժերով։ Ի տարբերություն սալերի, թաղանթներում, որոշ դեպքերում ներքին լարումների բաշխումն ըստ բարձրության կարելի է ընդունել հավասարաչափ։ Նման դեպքում թաղանթները կոչվում են անմոմենտ, և հաշվարկելիս ծռման լարումները հաշվի չեն առնվում։ Հայտնի են թաղանթների դասական և ճշգրտված տեսությունները, որոնք արտաքին ուժերի ազդեցությամբ թաղանթում առաջացող լարվածային ու դեֆորմացիոն վիճակի որոշման եռաչափ խնդրի լուծումը հանգեցնում են երկչափ խնդրի լուծմանը։ Թաղանթների դասական տեսությունը հիմնվում է Կիրխհոֆ–Լյավի հիպոթեզի վրա, ըստ որի չդեֆորմացված վիճակում միջին մակերևույթին ուղղահայաց յուրաքանչյուր ուղղագիծ թելիկ դեֆորմացիայից հետո մնում է ուղղագիծ և ուղղահայաց դեֆորմացված միջին մակերևույթին ու պահպանում իր երկարությունը։ Ընդունվում է նաև, որ միջին մակերևույթին զուգահեռ հարթակներին ուղղահայաց նորմալ լարումը լայնական հատվածքների նորմալ լարումների համեմատ փոքր է։ Թաղանթների խնդրի լուծումը հանգեցվում է մասնակի ածանցյալներով գծային ու ոչ–գծային բարձր կարգի (դասական տեսությունում՝ ութերորդ կարգի, ճշգրտված տեսություններում՝ ավելի բարձր) դիֆերենցիալ հավասարումների ինտեգրմանը համապատասխան եզրային պայմաններով, որոնք արտահայտում են կոնստրուկցիայի մյուս մասերի հետ թաղանթի միացման ձևը։ Եզրային խնդրի ճշգրիտ լուծումը, սովորաբար, կապված է մաթեմատիկական լուրջ դժվարությունների հետ։ Ելնելով թաղանթի երկրաչափության, բեռնավորման, եզրերի ամրացման բնույթից, կատարում են լրացուցիչ ընդունելություններ և օգտվում դասական տեսությունից բխող ավելի պարզ հավասարումներից (թաղանթների տեխնիկական տեսություն)։ Թաղանթների ճշգրտված տեսություններում ընդունվում են ավելի փոքր սխալի հանգեցնող հիպոթեզներ կամ հենվում եռաչափ խնդրի տարբեր անալիտիկ եղանակներով ստացվող լուծումների վրա։
Հայաստանում առավել զարգացում են ստացել անիզոտրոպ և շերտավոր թաղանթների դասական ու ճշգրտված տեսությունները և դրանց հիման վրա կատարվող հետազոտությունները։
Կատեգորիա:Շինարարական մեխանիկա Կատեգորիա:Նյութերի դիմադրություն
Մալի Միշկին (Ակսայի շրջան)
Մալի Միշկին (Малый Мишкин), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Միշկինսկի գյուղական համայնքի կազմի մեջ։ Ակսայ քաղաքից գտնվում է 25 կմ հեռավորության վրա։
Բերդաբլուր (լեռ, Գեղարքունիք)
Բերդաբլուր, լեռնագագաթ Հայաստանի Գեղարքունիքի մարզում, Միափորի լեռներում, Միափոր և Քարետոպրակ գետերի ջրբաժանում, Այգուտ գյուղից 1,5 կմ հյուսիս–արևելք։ Բարձրությունը 1787 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Խոդակի (գյուղ, Բառի շրջան)
Խոդակի (Ходаки), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1917 թվականին։
2001 թվականի տվյալներով Խոդակի գյուղում բնակվում էր 360 մարդ։ Բնակավայրը զբաղեցնում է 1826 կմ² տարածք։ Բնակչության խտությունը կազմում էր 197,15 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր Կատեգորիա:1917 թվականին հիմնադրված բնակավայրեր
Անտագոնիստ
Անտագոնիստ (ἀνταγωνιστής՝ «հակառակորդ», «մրցակից»), գեղարվեստական գրականությունում կերպար, որը խոչընդոտում է գլխավոր հերոսին (պրոտագոնիստ) հասնել իր նպատակներին։ Անտագոնիստ-պրոտագոնիստ հակամարտությունը ստեղծագործության հիմնական կոնֆլիկտի հնարավոր շարժիչ ուժերից մեկն է։ Անտագոնիստի գործողությունները ոչ միայն խոչընդոտներ են ստեղծում, որոնք պետք է հաղթահարի պրոտագոնիստը, այլև կարող է պրոտագոնիստի խարակտերի զարգացման պատճառ հանդիսանալ ։ Հնարավոր է նաև սյուժե՝ առանց անտագոնիստի ։
Որպես անտագոնիստ կարող է հանդես գալ ոչ միայն մեկ կերպար, այլև մի խումբ կերպարներ (ընտանիք, կազմակերպություն և այլն) կամ չանձնավորված ուժ՝ բնական կատակլիզմ, հասարակական կարգ։ Հնարավոր է անտագոնիստի ավելի լայն սահմանում, որն ներառում է ոչ միայն պրոտագոնիստի հանդեպ արտաքին ուժեր, այլև ընդհանուր բարոյական սկզբունքներ կամ խարակտերի իր սեփական գծերը ։ Հնարավոր է նաև հասկացության ավելի նեղ մեկնաբանում, երբ հերոսին որպես անտագոնիստ հակադրվող կերպարների խումբ համարվում է միայն մեկ՝ ստեղծագործության «ամենագլխավոր» չարագործը։
Դասական գրականության մեջ՝ նախևառաջ հին հունական ողբերգության մեջ, սովորաբար գլխավոր հերոսը (պրոտագոնիստ) հանդես է գալիս որպես դրական կերպար, բարու կրող, իսկ անտագոնիստը բացասական կերպար է, չարագործ։ Սակայն անտագոնիստի «բացասական լինելը» հնարավոր է ուղղել․ օրինակ՝ «Ռոմեո և Ջուլիետա» ստեղծագործությունում որպես հերոսների անտագոնիստներ հանդես եկող ընտանիքի անդամները ոչ այնքան չարագործներ են, որքան իրենց մոլորություններում համառող կռվարարներ և հիմարներ, սակայն այս դեպքում ևս անտագոնիստի կերպարը չի արժանանում հեղինակի հավանությանը։ «Անտագոնիստից բարի պրոտագոնիստ» հարաբերակցությունը կարող է և լիովին խախտվել, օրինակ՝ Շեքսպիրի «Մակբեթում» գլխավոր հերոսին հակադրվում է ավելի բարի Մակդուֆը։ Հնարավոր է նաև այնպիսի սյուժե, որտեղ պրոտագոնիստը և անտագոնիստը իրար հավասար հերոսներ են (Ախիլը և Հեկտորը Հոմերոսի «Իլիական»-ում)։
Անտագոնիստի կերպարը տարբեր ժանրերում կրում է իր խարակտերային առանձնահատկությունները։ Այսպիսով, կատակերգությունում հենց անտագոնիստն է հերոսին ներգրավում կատակերգական իրավիճակների մեջ, թրիլերի և սարսափ ժանրի մեջ անտագոնիստի հետ է կապվում գոտեմարտի, բռնության և մահվան ավելի վառ և բնական տեսարաններ, ինչ-որ չափով հենց անտագոնիստի պատկերումը որպես չարի մարմնավորում կարող է լինել ժանրի գեղարվեստական խնդիրը , վեսթերնին բնորոշ է պրոտագոնիստի և անտագոնիստի որոշ մտերմացում, գործողության և մեթոդի նմանություն , կանացի սիրային վեպում անտագոնիստը, որպես կանոն, տարիքով ավելի մեծ է և փորձառու հերոսուհուց, դրդում է վերջինիս խախտել արգելքները և նրա առջև «բարդ խնդիրներ» է դնում՝ նպաստելով հերոսուհու կանացի նախաձեռնությանը ։
Արտաքին հղումներ
Կատեգորիա:Գրականության տեսություն Կատեգորիա:Գրական չարագործներ Կատեգորիա:Թատրոն
Բակուրիան
Բակուրիանին (ბაკურიანი) քաղաքատիպ ավան է Վրաստանի կենտրոնական մասում, Սամցխե-Ջավախք մարզի Բորժոմի մունիցիպալիտետում։
Լեռնակլիմայական առողջարան, Թրիալեթի լեռնաշղթայի հս․ լանջերին՝ 1700 մ ծովի մակարդակից բարձր։ Ամառը չափավոր տաք է (ջերմաստիճանը հուլիսին՝ մոտ 14°С), ձմեռը՝ մեղմ (ջերմաստիճանը հունվարին՝ –6°С)։
Բակուրիանիում բուժվում են ավշային հանգույցների, շնչառական օրգանների ոչ տուբերկուլոզային հիվանդություններով, սակավարյունությամբ տառապող երեխաներ։ Դահուկային սպորտի համամիութենական կայան է։
Ծանոթագրություններ
Կատեգորիա:Վրաստանի քաղաքատիպ ավաններ
Ճչացողներ (ֆիլմ)
Ճչացողներ (Screamers) 2006 թվականին ռեժիսոր Քարլա Կարապետյանի կողմից նկարահանված 91 րոպեանոց փաստավավերագրական անգլալեզու ֆիլմ, որը պատմում է Հայոց Մեծ Եղեռնի և 1915 թվականից մինչ այսօր աշխարհում տեղի ունեցած այլ ցեղասպանությունների մասին։ Ֆիլմում ընդգրկված են հարցազրույցներ ամերիկյան ալտերնատիվ մետալ խմբի՝ System of a Down-ի մենակատար Սերժ Թանկյանի, ում պապը Հայոց ցեղասպանության վերապրածներից էր, ինչպես նաև մարդու իրավունքների պաշտպան-ակտիվիստ, լրագրող և պրոֆեսոր Սամանթա Փաուերի և այլ մարդկանց հետ, ովքեր այս կամ այն չափով առնչվել են Ռուանդայի և Դարֆուրի ցեղասպանությունների հետ։ «Ճչացողներ» ֆիլմում քննարկվում է նաև այժմյան Թուրքիայում ցեղասպանության ժխտումը և ԱՄՆ-ի կողմից ցեղասպանության հանդեպ ունեցած հիմնականում չեզոք դիրք ։
Ֆիլմի պրեմիերայից ոչ շատ ժամանակ անց՝ 2007 թվականի հունվարին Ստամբուլում 17-ամյա թուրք ազգայնականի կողմից սպանվեց «Ակոս» թերթի լրագրող Հրանտ Դինքը, ով ֆիլմում հարցազրույց էր տվել Թուրքիայի կողմից 1915 թվականին տեղի ունեցած Հայոց ցեղասպանության ժխտման մասին, որի պատճառով նրա դեմ գործ հարուցվեց 301-րդ հոդվածով։
«Ճչացողներ» ֆիլմը ցուցադրվում է հայկական երիտասարդական կազմակերպությունների կողմից՝ Հայոց ցեղասպանությունը մեկնաբանելու և պարզաբանելու, իրազեկվածության մակարդակը բարձրացնելու նպատակով։
Արտաքին հղումներ
Կատեգորիա:2006 ֆիլմեր Կատեգորիա:Ամերիկյան վավերագրական ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:Անգլերեն ֆիլմեր Կատեգորիա:Քարլա Կարապետյանի ֆիլմեր Կատեգորիա:Հայերեն ֆիլմեր Կատեգորիա:Ամերիկյան ֆիլմեր
(1301) Իվոն
(1301) Իվոն (Yvonne), աստերոիդ աստերոիդների հիմնական գոտում։ Հայտնաբերվել է 1934 թվականի մարտի 7-ին Լուի Բոյերի կողմից Ալժիրում ։
Միջին հեռավորությունը Արեգակից կազմում է 2,767467 ա. մ., առավելագույնը մոտենում է 2,0231 ա. մ. հեռավորության վրա և հեռանում 3,5118 ա. մ. ։ Արեգակի շուրջ մեկ ամբողջական պտույտ է կատարում 1681,6 երկրային օրվա ընթացքում, իր ուղեծրով շարժվելով միջինում 0,214082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 34,04° անկյուն։
Արտաքին հղումներ
Կատեգորիա:1934 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զիկա վիրուս
Զիկա վիրուս, ֆլավիվիրիդե վիրուսների ընտանիքի անդամ ։ Տարածվում է Aedes տեսակի ցերեկային ակտիվություն ունեցող մոծակներով, ինչպիսին են՝ A. aegypti և A. albopictus : Այս անունը գալիս է Ուգանդայի Զիիկա անտառի անվանումից, որտեղ վիրուսը առաջին անգամ մեկուսացվել է 1947 թվականին ։ Զիկա վիրուսը առնչվում է դենգե, դեղին տենդերին, Ճապոնական էնցեֆալիտին և Արևմտյան Նեղոսի վիրուսներին ։ 1950 թվականից սկսած հիվանդությունը տարածվել է Աֆրիկայից Ասիա ընկած նեղ հասարակածային գոտում։ 2007-ից 2016-ը վիրուսը տարածվում է դեպի արևելք, Խաղաղ օվկիանոսի երկայնքով դեպի Ամերիկա, 2015–16-ին բերելով Զիկա վիրուսի էպիդեմիայի ։
Ինֆեկցիան, որը հայտնի է որպես Զիկա տենդ կամ Զիկա վիրուսի հիվանդություն, հաճախ անախտանիշ է, կամ դրսևորվում է միայն թույլ սիմպտոմատիկայով, որը դենգե տենդի մեղմ ձևի է նման։ Քանի որ սպեցիֆիկ բուժում գոյություն չունի, Պարացետամոլը և հանգիստը կարող են օգնել ախտանիշները հաղթահարելու հարցում ։ 2016 թվականի տվյալներով հիվանդությունը հնարավոր չէ կանխել դեղամիջոցներով կամ պատվաստմամբ ։ Զիկա վիրուսը կարող է տարածվել հղի կնոջից երեխային։ Սա կարող է հանգեցնել միկրոցեֆալիայի, ուղեղի ծանր մալֆորմացիաների և այլ բնածին դեֆեկտների առաջացմանը։ Զիկա ինֆեկցիաները մեծահասակների շրջանում կարող են հանգեցնել հազվադեպ հանդիպող Գիյեն-Բարեի համախտանիշի զարգացմանը։
2016-ի հունվարին, ԱՄՆ-ի Հիվանդությունների վերահսկման և կանխարգելման կենտրոնները, հրապարակեցին ուղեցույցներ հիվանդությունով ախտահարված երկրներում կանխարգելման միջոցների մասին, և ուղեցույցներ հղի կանանց համար, այդ թվում նաև քննարկելով ճամփորդության հետաձգման հարցը ։ Այլ կառավարություններ և առողջապահական կազմակերպություններ ևս հայտնել են իրենց անհանգստությունը ճամփորդությունների վերաբերյալ  , մինչդեռ Կոլումբիան, Դոմինիկական Հանրապետությունը, Պուերտո Ռիկոն, Էլ Սալվադորը և Ճամայկան խորհուրդ են տալիս կանանց հետաձգել հղիությունը, մինչև ռիսկերի մասին ավելի շատ ինֆորմացիա ունենալը   ։
Վիրուսաբանություն
Զիկա Վիրուսը պատկանում է Flaviviridae ընտանիքին այն Flavivirus է, որն առնչվում է դենգե, դեղին տենդերին, Ճապոնական էնցեֆալիտին և Արևմտյան Նեղոսի վիրուսներին։ Ինչպես այլ ֆլավիվիրուսներ, Զիկա վիրուսը պատյանավորված է ու քսանանիստ և ունի չսեգմենտավորված, միաշղթա, 10–կիլոհիմք երկարություն ունեցող, դրական ՌՆԹ գենոմ։ Այն առավել սերտ է առնչվում Սփոնդվենի վիրուսին և Սփոնդվենի տաքսոնում հայտնի երկու վիրուսներից մեկն է   ։
Դրական ՌՆԹ–ի գենոմը կարող է միանգամից ենթարկվել տրանսլյացիայի վիրուսային սպիտակուցների։ Ինչպես այլ ֆլավիվիրուսների դեպքում, ինչպիսին է միանման չափ ունեցող Արևմտյան Նեղոսի վիրուսը, ՌՆԹ գենոմը կոդավորում է յոթ ոչ կառուցվածքային սպիտակուցներ և երեք կառուցվածքային սպիտակուցներ ։ Կառուցվածքային պրոտեիններից մեկը պատյանավորում է վիրուսը։ Այս սպիտակուցը ֆլավիվիրուսի պատիճային գլիկոպրոտեինն է, որը կապվում է տիրոջ բջջի էնդոսոմալ թաղանթին՝ էնդոցիտոզը սկսելու համար ։ ՌՆԹ գենոմը ձևավորում է նուկլեոկապսիդ, 12–կԴա զանգված ունեցող կապսիդային պրոտեինի հետ միասին։ Նուկլեոկապսիդը, իր հերթին, պատված է տիրոջից ստացված մեմբրոանով, որը մոդիֆիկացված է երկու վիրուսային գլիկոպրոտեիններով։ Վիրուսային գենոմի ռեպլիկացիան կապված է միաշղթա, դրական ՌՆԹ–ից երկապարույր ՌՆԹ–ի սինթեզից, որին հետևում է տրանսկրիպցիան և ռեպլիկացիան, վիրուսային մՌՆԹ–ով և նոր միաշղթա ՌՆԹ(+) գենոմներով ապահովելու համար ։
Երկայնաձիգ հետազոտությունը ցույց է տվել, որը բջիջները Զիկա վիրուսով վարակելուց վեց ժամ անց, վակուոլները և միտոքոնդրիումները դրանցում սկսում են ուռչել։ Այս պրոցեսը այնքան նշանակալի է, որ պատճառ է դառնում բջջի մահվան, որը կոչվում է պարապտոզ։ Ծրագրավորված մահվան այս տեսակն իրականացնելու համար գենի էքսպրեսիա է անհրաժեշտ։ IFITM3–ը բջջի տրանսմեմբրանային սպիտակուց է, որն ունակ է պաշտպանելու վիրուսից, տիրոջ բջջին դրա հպումը կանխելով։ Բջիջները առավել ընկալունակ են Զիկա վիրուսի նկատմամբ, երբ IFITM3–ի մակարդակը ցածր է։ Բջիջն ինֆեկցելուց հետո, վիրուսը կազմափոխում է էնդոպլազմատիկ ռետկուլումը, ձևավորելով խոշոր վակուոլներ և բերելով բջջի մահվան ։
Զիկա վիրուսի երկու գիծ է հայտնի՝ Աֆրիկյան գիծը և Ասիական գիծը ։ Ֆիլոգենետիկ հետազոտությունները ցույց են տալիս, որ վիրուսի տարածվածությունը Ամերիկաներում 89%–ով իդենտիկ է Աֆրիկյան գենոտիպերին, իսկ Ֆրանսիական Պոլինեզիայում հանդիպողը առավել սերտ է առնչվում Ասիական տեսակին ։
Ասիական տեսակը առաջին անգամ էվոլյուցիայի է ենթարկվել 1939–ին ։
Փոխանցում
Վիրուսի ողնաշարավոր առաջնային տերերը կապիկներն են, հայտնի է այսպես կոչված էնզոոտիկ մոծակ–կապիկ–մոծակ ցիկլը, մարդկանց միայն պատահական վարակումներով։ Մինչև 2007–ի համավարակի սկիզբը, Զիկան հազվադեպ էր ախտահարում մարդկանց, անգամ բարձր էնզոոտիկ շրջաններում։ Հազվադեպ, սակայն, այլ արբովիրուսներ ճանաչվել են, որպես մարդկային հիվանդությունների հարուցիչներ և տարածվում են մոծակ–մարդ–մոծակ ցիկլով, ինչպես դեղին տենդի վիրուսը և դենգե տենդի վիրուսը (երոկուսն էլ ֆլավիվիրուսներ են), ինչպես նաև չիկունգունյա վիրուսը (տոգավիրուս) ։ Չնայած համավարակի պատճառն անհայտ է, դենգեն՝ համանման արբովիրուսը, որն ինֆեկցում է նույն տեսակի մոծակների վեկտորը, հայտնի է, մասնավորապես, իր ինտեսնիֆիկացիայով, շնորհիվ ուրբանիզացիայի ու գլոբալիզացիայի ։ Զիկան առաջնային տարածվում է Aedes aegypti տեսակի մոծակներով և, այդ թվում, կարող է տարածվել սեռական կոնտակտի միջոցով կամ արյան փոխներարկման միջոցով ։ Զիկա վիրուսի հիմնական ռեպրոդուկտիվ թիվը (R0, փոխանցելիության չափը) գնահատվել է 1.4-ի և 6.6-ի սահմաններում ։
2015-ին, նորությունները հայտնվեցին Զիկա վիրուսի արագ տարածման մասին Լատինական Ամերիկայում և Կարիբյան ավազանում ։ Այդ ժամանակ Համաամերիկյան Առողջապահության Կազմակերպությունը հրապարակեց երկրների և տարածքների ցուցակ, որոնք փորձ են ունեցել Զիկա վիրուսի տեղային տրանսմիսիայի, ընդգրկելով Բարբադոսը, Բոլիվիան, Բրազիլիան, Կոլումբիան, Դոմինակական Հանրապետությունը, Էկվադորը, Էլ Սալվադորը, Ֆրանսիական Գվիանան, Գվադելուպեն, Գվատեմալան, Գույանան, Հայիտին, Հոնդուրասը, Մարտինիքը, Մեքսիկան, Պանաման, Պարագվայը, Պուերտո Ռիկոն, Սան Մարտինը, Սուրինամը և Վենեսուելան  ։ 2016-ի օգոստոսի դրությամբ, ավելի քան հիսուն երկրներ ունեցել են Զիկա վիրուսի լոկալ տրասմիասիայի փորձ ։
Մոծակներ
Զիկան առաջնային տարածվում է էգ Aedes aegypti մոծակներով, որոնք առավել ակտիվ են ցերեկային ժամերին ։ Մոծակները պետք է սնվեն արյամբ, որպեսզի ձվադրեն ։ Վիրուսը նաև մեկուսացվել է Aedes ցեղին պատկանող, arboreal մոծակների տեսակից, ինչպիսիք են՝ A. africanus-ը, A. apicoargenteus-ը, A. furcifer-ը, A. hensilli-ը, A. luteocephalus-ը և A. vittatus-ը, մոծակները, որոնք ունեն արտաքին ինկուբացիոն շրջան, որը տևում է մոտավորապես 10 օր ։
Վեկտորների իրական չափերը մինչ այժմ էլ դեռ անհայտ են։ Զիկան հայտնաբերվում է Aedes-ի ավելի ու ավելի շատ տեսակներում՝ Anopheles coustani, Mansonia uniformis, և Culex perfuscus, չնայած միայն այս փաստը բավական չէ նրանց վեկտոր համարելու համար։ Վիրուսի առկայությունը պարզելու համար սովորաբար անհրաժեշտ է գենետիկ նյութի հետազոտություն հետադարձ տրանսկրիպտազային ՊՇՌ-ի միջոցով (RT-PCR): Ավելի հեշտ ու էժան տարբերակ է մոծակի կրծքավանդակի և գլխի լուսավորումը լույսի ճառագայթով, և քիմիական ներառուկների հայտնաբերումը, որոնք բնորոշ են վիրուսին, օգտագործելով մոտակա-ինֆրակարմիր սպեկտրոսկոպիա ։
A. albopictus-ի միջոցով տրանսմիսիան (վագր մոծակ), գրանցվել է 2007-ին Գաբոնի համաճարակի բռնկաման ժամանակ, որտեղ այն առաջին անգամ ներխուժել է երկիր, և միաժամակ դարձել է չիկունգունյայի և դենգե տենդի առաջնային վեկտոր ։ Նոր բռնկումներ կարող են լինել, եթե անձը, որը կրում է վիրուսը, մեկնում է մեկ այլ երկիր, որտեղ առկա է A. albopictus-ը :
Հասարակության համար Զիկա վիրուսի պոտենցիալ ռիսը կարող է սահմանափակվել վեկտոր հանդիսացող մոծակների տարածվածության սահմանափակմամբ ։ Ամենահաճախ հիշատակվող A. aegypti գլոբալ տարածվածությունը ընդլայնում է իր սահմանները շնորհիվ գլոբալ առևտրի և ճամփորդության։ A. aegypti-ի տարածվածությունը այսօր երբևէ գրանցվածներից ամենամեծաքանակն է, բոլոր մայր ցամաքներում, ներառյալ Հյուսիսային Ամերիկան և նույնիսկ Եվրոպայի ծայրամասը (Մադեյրա, Նիդերլանդներ, հյուսիս-արևելյան Սև Ծովի ափ) ։ Զիկա կրելու ունակ մոծակների պոպուլյացիան հայտնաբերվել է Վաշինգտոնի մոտակայքում գտնվող Կապիտոլ Հիլում, Կոլումբիայում և գենետիկ ապացույցները թույլ են տալիս ենթադրել, որ դրանք վերապրել են առնվազն չորս միմյանց հաջորդող ձմեռ այդ շրջանում։ Հետազոտության հեղինակները ենթադորում են, որ մոծակները հարմարվել են հյուսիսային կլիմայում գոյատևելուն ։ Զիկա վիուսը պահպանում է մոծակների միջոցով վարակելու իր ունակությունը, ինֆեկցիայից հետո մոտավորապես մեկ շաբաթվա ընթացքում։ Սերմով փոխանցվելու դեպքում, համարվում է, որը վիրուսը կարող է պահպանել վարակելոիությունը ավելի երկար ժամանակով (ամենաքիչը երկու շաբաթ)  ։
Զիկա վիրուսի էկոլոգիական նիշայի հետազոտումը թույլ է տալիս ենթադրել, որ տեղումների և ջերմաստիճանի փոփոխությունները դրա վրա կարող են ազդել ավելի մեծ չափով, քան դենգե տենդի հարուցչի, դարձնելով ավելի հավանական դրա առկայությունը տրոպիկական տարածքներում։ Սակայն գլոբալ ջերմաստիճանների բարձրացումը թույլ կտա հիվանդության վեկտորի տարածումը դեպի հյուսիս, հետևապես դրան կհաջորդի նաև Զիկայի տարածումը այդ շրջաններ ։
Սեռական
Զիկան կարող է տարածվել տղամարդուց և կնոջից նրանց սեռական զուգընկերներին, այս առումով ամենաշատը հայտնի են սիմպտոմատիկ տղամարդուց կնոջը փոխանցման դեպքեր ։ 2016-ի ապրիլին Զիկա վիրուսի սեռական ճանապարհով փոխանցում գրանցվել է վեց երկրներում՝ Արգենտինա, Չիլի, Ֆրանսիա, Իտալիա, Նոր Զելանդիա և ԱՄՆ՝ 2015-ի բռնկման ժամանակ ։
2016-ի հոկտեմբերից սկսած, Հիվանդությունների Վերահսկման և Կանխարգելման Կենտրոնները խորհուրդ են տալիս տղամարդկանց, ովքեր ճամփորդել են դեպի Զիկա վիրուսի էնդեմիկ տարածք, օգտագործել պահպանակներ, կամ չունենալ սեռական հարաբերություն վերադարձից հետո ամենաքիչը վեց ամիս շարունակ, քանզի վիրուսը դեռևս վարակունակ է, նույնիսկ եթե սիմպտոմներ երբեք չեն նկատվել ։
Հղիություն
Զիկա վիրուսը կարող է փոխանցվել ուղղահայաց (կամ մորից երեխային), հղիության կամ ծննդաբերության ընթացքում ։ Ինֆեկցիան հղիության ընթացքում կապված է չծնված երեխայի նյարդային զարգացման փոփոխությունների հետ ։ Հիվանդության զգալի զարգացումը կապված է միկրոցեֆալիայի զարգացման հետ, այն դեպքում, երբ մեղմ ինֆեկցիան կարող է բերել նյարդաիմացական խանգարումների՝ մեծ տարիքում ։ Միկրոցեֆալիայից բացի ուղեղի բնածին այլ անոմալիաներ ևս գրանցված են Զիկա վիրուսի համաճարակի բռնկման ընթացքում ։
Արյան փոխներարկում
2016-ի ապրիլին արյան փոխներարկման միջոցով Զիկայի փոխանցման երկու դեպք է գրանցվել, երկուսն էլ Բրազիլիայում, որից հետո ԱՄՆ Ուտելիքի և Դեղամիջոցների Նշանակումը խորհուրդ է տվել արյան դոնորների սքրինինգ և բարձր ռիսկ ունեցող դոնորներից արյան ստացման հետաձգում չորս շաբաթով ։ Պոտենցիալ ռիսկը ենթադրվել է արյուն-դոնոր սքրինինգային հետազոտության հիման վրա, Ֆրանսիական Պոլինեզիայում Զիկայի բռնկման ընթացում, որի ժամանակ պարզվել է, որ 2013-ի նոյեմբերի և 2014 փետրվարի ընթացքում դոնորների շրջանում Զիկա ՌՆԹ դրական են եղել դոնորների 2.8%-ը (42), և բոլորն անախտանիշ են եղել արյուն հանձնելիս։ Զիկա դրական դոնորներից ինը նշել են Զիկա տենդի սիմպտոմների զարգացում արյուն հանձնելուց հետո, բայց 34 նմուշներից միայն երեքն են աճել կուլտուրաներում ։
Պաթոգենեզ
Զիկա վիրուսը ռեպլիկացվում է մոծակի միջնաղու էպիթելիալ բջիջներում, այնուհետ թքագեղձերի բջիջներում։ 5–10 օր անց, վիրուսը կարող է հայտնաբերվել մոծակի թքում։ Եթե մոծակի թուքը ներմուծվում է մարդու մաշկի մեջ, վիրուսը կարող է ախտահարել էպիդերմալ կեռատինոցիտները, մաշկի ֆիբրոբլաստները և Լանգերհանսի բջիջները։ Ենթադրվում է, որ վիրուսի պաթոգենեզը շարունակվում է ավշային հանգույցներ և արյան հուն տարածվելով ։ Ֆլավիվիրուսները ռեպլիկացվում են ցիտոպլազմայում, սակայն Զիկա անտիգենները հայտնաբերվել են ինֆեկցված բջջի կորիզում ։
Զիկա տենդ
Զիկա տենդը նաև հայտնի է որպես Զիկա վիրուսի հիվանդություն հիվանդություն, որը հարուցվում է Զիկա վիրուսով ։ Դեպքերի մեծամասնությունում ընթացքն ասիմպտոմ է, բայց եթե սիմպտոմներն այնուամենայնիվ առկա են, դրանք սովորաբար մեղմ են և կարող են նմանակել դենգե տենդը ։ Ախտանիշները ներառում են տենդ, կարմիր աչքեր, հոդացավ, գլխացավ, և մակուլոպապուլյար ցանավորում ։ Սիմպտոմները սովորաբար յոթ օրից պակաս են տևում ։ Ինֆեկցիայի սկզբնական փուլում չկան մահվան գրանցված դեպքեր ։ Ինֆեկցիան հղիության ընթացքում միկրոցեֆալիայի և ուղեղի այլ ժառանգական մալֆորմացիաների պատճառ է դառնում որոշ երեխաների շրջանում  ։ Ինֆեկցիան մեծահասակների շրջանում ասոցացված է Գիյեն-Բարեի համախտանիշի հետ ։
Ախտորոշումը հաստատվում է ուսումնասիրելով արյունը, մեզը կամ թուքը Զիկա վիրուսի ՌՆԹ հայտնաբերելու նպատակով, երբ անձը հիվանդ է ։
Կանխարգելումը ներառում է մոծակների խայթոցների քանակության նվազեցում տարածաշրջաններում, որտեղ հիվանդությունը տարածված է, և պահպանակների օգտագործում ։ Խայթոցները կանխարգելելու միջոցառումները ներառում են միջատներին վանող նյութերի օգտագործումը, մարմնի մեծ մասի ծածկումը հագուստով, մոծակային ցանցերի օգտագործումը, և կանգային ջրերից ազատվելը, քանի որ այդտեղ մոծակները բազմանում են ։ Պատվաստում գոյություն չունի ։ Առողջապահական կազմակերպությունները խորհուրդ են տալիս, որ կանայք, որոնք եղել են 2015–16-ի Զիկայի բռնկման վայրերում, քննարկեն հղիության հետաձգումը, իսկ հղի կանայք հետաձգեն իրենց ճամփորդությունը դեպի այդ վայրեր ։ Քանի դեռ սպեցիֆիկ բուժում գոյություն չունի, Պարացետամոլը և հանգիստը կարող են օգնել ազատվել ախտանիշներից ։ Հոսպիտալացումը հազվադեպ է անհրաժեշտ ։
Պատվաստման զարգացում
Առողջապահության Համաշխարհային Կազմակերպությունը համարում է, որ առաջնությունը պետք է տրվի ինակտիվացված պատվաստումների և այլ ոչ կենդանի վակցինաների զարգացմանը, որոնք անվտանգ են հղի կանանց շրջանում կիրառելու առումով ։
2016-ի Մարտի դրությամբ, 18 ընկերություններ և ինստիտուտներ ներառված են ընդդեմ Զիկայի պատվաստանյութի զարգացման պրոցեսում, բայց վակցինան դժվար թե լայնորեն հասանելի լինի մոտակա տաս տարիներից ավելի շուտ ։
2016-ի հունիսին ԱՄՆ Սննդի և դեղամիջոցների նշանակման տեսչությունը հաստատեց Զիկայի դեմ պատվաստման զարգացման առաջին կլինիկական հետազոտության անցկացումը։ 2017-ի մարտին ԴՆԹ պատվաստանյութը հատատվեց երկփուլ կլինիկական հետազոտության համար ։ Պատվաստումը կազմված է ԴՆԹ-ի փոքր, ցիրկուլյար կտորներից, որոնք հայտնի են որպես պլազմիդներ, որոնց գեները էքսպրեսում են Զիկա վիրուսի պատիճի սպիտակուցները։ Քանի որ պատվաստանյութը չի պարունակում վիրուսի գենոմի ամբողջական հաջորդականությունը, այն չի կարող ինֆեկցիա առաջացնել ։ 2017-ի ապրիլին, և՛ ենթամիավորային, և՛ ինակտիվացված վակցինաները ներառվել են կլինիկական հետազոտություններում ։
Պատմություն
Վիրուսի մեկուսացումը կապիկներից և մոծակներից, 1947 Վիրուսը առաջին անգամ մեկուսացվել է 1947 ապրիլին ռեզուս մակակից, կապիկը տեղավորվել է վանդակում Ուգանդայի Զիիկա Անտառում, Վիկտորիա լճի հարևանությամբ, Դեղին տենդի ուսումնասիրության ինստիտուտի գիտնականների կողմից ։ Վիրուսի երկրորդ մեկուսացումը տեղի է ունեցել 1948-ի հունվարին A. africanus մոծակից, նույն վայրում ։ Երբ կապիկի մոտ տենդ է զարգացել, հետազոտողները մեկուսացրել են նրա շճահեղուկից «ֆիլտրվող վարակունակ ագենտ», որը անվանվել է Զիկա 1948-ին ։
Մարդկային ինֆեկցիայի առաջին ապացույցը՝ 1952
1952-ին հրապարակված շճաբանական հետազոտության արդյունքները առաջին անգամ վկայեցին Զիկայով մարդու վարակվելու մասին ։ 99 մարդկանց շիճուկներ էին հետազոտվել, 6.1% ունեին չեզոքացնող հակամարմիններ։ Որպես 1954-ի բռնկման մաս, դեղնուկի ուսումնասիրությունը ենթադրեց, որ դրա պատճառը դեղին տենդն է և հետազոտողները հայտնեցին մարդուց վիրուսի մեկուսացման մասին, սակայն հետագայում պարզվեց, որ պաթոգենը սերտորեն առնչվում է Spondweni virus-ին ։ Spondweni-ին նաև համարվեց ինքնասահմանափակվող ինֆեկցիայի պատճառ, 1956-ին հրատարակված հետազոտությունում ։
Հասարակածային Աֆրիկայում և Ասիայում տարածվածություն՝ 1951–2016
Հետագա սերոլոգիական հետազոտությունները Աֆրիկյան և Ասիական մի շարք երկրներում ցույց տվեցին, որ վիրուսը լայնորեն տարածված է մարդկային պոպուլյացիայում այս շրջաններում ։ Մարդկային ինֆեկցիայի առաջին իրական դեպքը հայտնաբերվել է 1964-ին Սիմպսոնի կողմից, ով ինքն արդեն ինֆեկցված էր, մոծակից վիրուսը մեկուսացնելու ընթացքում ։ Այնուհետ մինչև 2007 թվականը, կային միայն 13 հաստատված մարդկային ինֆեկցիայի դեպքեր Աֆրիկայում և Հարավ-Արևելյան Ասիայում ։ 2017-ին հրատարակված հետազոտությունը ցույց տվեց, որ Զիկա վիրուսը, չնայած գրանցված ընդամենը մի քանի դեպքերի, գաղտնի ցիրկուլյացիա է կատարում Արևելյան Աֆրիկայում վերջին երկու տասնամյակների ընթացքում, ըստ 1992-ից 2016-ի միջակայքում հավաքված արյան նմուշների ZIKV IgM հակամարմինների առկայության հեատազոտության ։
Միկրոնեզիա, 2007
2007-ի ապրիլին, Աֆրիկայից և Ասիայից դուրս առաջին բռնկումը տեղի ունեցավ Միկրոնեզիայի Ֆեդերատիվ նահանգների Յապ կղզում, բնութագրվելով ցանավորմամբ, շաղկապենաբորբով և հոդացավով, որը սկզբնական շրջանում ընկալվեց որպես դենգե, չիկունգունյա կամ Ռոս գետի հիվանդություն ։ Շճային հետազոտությունը հիվանդության սուր փուլում գտնվող հիվանդներից ցույց տվեց, որ շիճուկը պարունակում էր Զիկայի ՌՆԹ։ Դեպքերից 49 հաստատվեցին, 59 չհաստատվեցին, ոչ-ոք չհոսպիտալացվեց և ոչ-ոք չմահացավ ։
2013–2014
2013-ի հոկտեմբերին Օկեանիայի առաջին բռնկման գնահատումը ցույց տվեց, որ Ֆրանսիական Պոլինեզիայի ախտահարված պոպուլյացիայի 11%-ը, նաև ուներ Գիյեն-Բարեյի համախտանիշ։ Զիկա վիրուսը տարածվեց Նոր Կալեդոնիա, Զատկի Կղզի, ինչպես նաև Կուկի Կղզիներ, որտեղ 2014-ի հունվարին 1385 դեպք հաստատվեց։ Նույն տարում Զատկի Կղզին 51 նոր դեպք գրանցեց։ Ավստրալիան սկսեց դեպքեր գրանցել 2012-ին։ Հետազոտությունը ցույց տվեց, որ վարակը բերվել էր ճամփորդների կողմից, որոնք վերադարձել էին Ինդոնեզիայից և այլ ախտահարված երկրներից։ Նոր Զելանդիայում ևս դեպքեր հայտնաբերվեցին վերադարձող օտարերկրացի ճամփորդների պատճառով։ Օկեանիայի երկրները, որոնք առնչվում են Զիկայի հետ, հետևյալն են՝ Կալեդենոիա, Վանատու, Սողոմոնի Կղզիներ, Մարշալի Կղզիներ, Ամերկյան Սամոա, Սամոա և Տոնգա ։
2013-ի և 2014-ի միջև հետագա էպիդեմիաներ գրանցվեցին Ֆրանսիական Պոլինեզիայում, Զատկի Կղզում, Կուկի Կղզիներում և Նոր Կալեդոնիայում ։
Ամերիկա, 2015
2015-ին և 2016-ին գրանցվեց էպիդեմիա նաև Ամերիկայում։ Բռնկումը սկսվեց 2015-ի ապրիլին Բրազիլիայում և տարածվեց այլ երկրներ, այդ թվում՝ Հարավային Ամերիկա, Կենտրոնական Ամերիկա, Հյուսիսային Ամերիկա և Կարիբյան ավազան։ 2016-ի հունվարին, ԱՀԿ հայտարարեց, որ վիրուսը ամենայն հավանականությամբ կընդգրկի ողջ Ամերիկան, արդեն տարեվերջին, և 2016-ի փետրվարին ԱՀԿ-ն հայտնեց միկրոցեֆալիայի և Գիյեն-Բարեյի համախտանիշի գրանցված մի շարք դեպքերի մասին Բրազիլիայում, համարելով այս դրսևորումները Զիկայի բռնկման հետևանք` «Հասարակական առողջության միջազգային անհետաձգելի մտահոգության առարկա»  ։ Գնահատականների համաձայն 1.5 միլիոն մարդ ինֆեկցված էր Զիկա վիրուսով Բրազիլիայում , միկրոցեֆալիայի ավելի քան 3,500 դեպքերի գրանցումով 2015-ի Հոկտեմբերի և 2016-ի հունվար ամիսների միջև ։
Մի շարք երկրներ հայտնեցին ճամփորդությունների հետ կապված իրենց մտահոգությունը, և սպասվում էր, որ բռնկումները նշանակալի դեր կխաղան տուրիզմի ինդուստրիայում ։ Մի շարք երկրներ նույնիսկ անսովոր քայլ արեցին, հորդորելով իրենց քաղաքացիներին հետաձգել հղիությունը, մինչև վիրուսի, և դրա՝ պտղի զարգացման վրա ազդեցության մասին ավելի շատ բան հայտնի կլինի ։ 2016-ի Ամառային օլիմպիական խաղերում, որոնք անցկացվեցին Ռիո դե Ժանեյրոյում, առողջապահական կազմակերպությունները մտահոգություն հայտնեցին պոտենցիալ կրիզիսի մասին թե՛ Բրազիլիայում, թե՛ միջազգային աթլետների և տուրիստների վերադարձից հետո իրենց երկրներում վիրուսի հնարավոր տարածման մասին։ Որոշ հետազոտողներ հայտնել են, որ միայն մեկ կամ երկու զբոսաշրջիկ պետք է որ ինֆեկցված լինի երեք շաբաթվա ընթացքում, կամ մոտավորապես 3.2 ինֆեկցիա 100,000-ին ։ 2016-ի նոյեմբերին ԱՀԿ-ն հայտարարեց որ Զիկա վիրուսը այլևս գլոբալ անհետաձգելի սպառնալիք չէ, սակայն այն համարեց «բարձր կարևորություն ունեցող և երկարատև ձգձգվող խնդիր ։
2017-ին ապրիլին Զիկա վիրուսի դեպքերի քանակությունը Ամերիկայում զգալիորեն նվազեց ։
Այլ դեպքեր
2016-ի մարտին Ռեյտերսը հրապարակեց, որ Զիկան մեկուսացվել է 2014-ին վերցրած ծերունու արյան նմուշից Չիտագոնգում, որը գտնվում է Բանգլադեշում, որպես ռետրոսպեկտիվ հետազոտության մաս ։ Զիկայի դեպք է գրանցվել նաև Տանզանիայում 2016-ին ։
2017-ին Զիկայի երկու դեպք գրանցվեց Անգոլայում ։
Արտաքին հղումներ
Կատեգորիա:Flavivirus Կատեգորիա:Միջատներով փոխանցվող հիվանդություններ Կատեգորիա:Զիկա վիրուս
Յոթ ոսկե քաղաքներ
Յոթ ոսկե քաղաքներ (Ciudades de oro) լեգենդը ծնվել է միջնադարում՝ Պիրենեյան թերակղզում և զարգացում է ստացել կոնկիստաների ընթացքում։ 16-րդ դարի Հյուսիսային Ամերիկայում առասպելական հարուստ քաղաքների գոյության մասին լուրերը մայրցամաքի խորքում նույն դերն են խաղացել, ինչ Էլդորադոյի և Պայթիթիի մասին պատմությունները Հարավային Ամերիկայում. Կոնկիստադորները անթիվ գանձերի որոնման համար արշավախմբեր են ուղարկել դեպի անհայտ տարածքներ, այդ թվում՝ ժամանակակից ԱՄՆ-ի տարածք։
Լեգենդ
Համաձայն Կաստիլիայի և Պորտուգալիայի ժողովրդական հավատքի, արաբների արշավանքի ժամանակ, Վեստգոթական ​​թագավորության յոթ բարեպաշտ եպիսկոպոսներ՝ Պորտոյի եպիսկոպոսի գլխավորությամբ, փախչելով նվաճողներից, նավարկեցին Ատլանտյան օվկիանոսով դեպի արևմուտք և հասան կղզի, որտեղ նրանք հիմնեցին յոթ բնակավայրեր ։ Լեգենդի որոշ վարկածներում այս իրադարձությունները ժամանակավորապես համընկնում են 12-րդ դարում մավրերի կողմից Մերիդայի գրավման հետ։ Ի հիշատակ լեգենդի անվանակոչվել է Ազորյան կղզիներում Սետե-Սիդադեշ շրջանը։
Քաղաքները քարտեզների վրա
Սկսելով 1424 թվականի Զուան Պիզիգանոյի քարտեզից՝ 15-րդ դարի իտալացի քարտեզագրիչները Ատլանտյան օվկիանոսի արևմուտքում տեղադրում էին Անտիլիայի ուղղանկյուն կղզին՝ անջատված յոթ ծովախորշերով, և դրանցից յուրաքանչյուրի ափին պատկերում էին մի քաղաք։ Ակնհայտ է, որ լեգենդար կղզու մասին տեղեկությունները ստացվել են իսպանացի կամ պորտուգալացի նավաստիներից, ովքեր ծանոթ էին յոթ եպիսկոպոսների մասին լեգենդին։ Քաղաքի անունները փոփոխվում էիր հաճախակի (օրինակ ՝ Aira, Antuab, Ansalli, Ansesseli, Ansodi, Ansolli և Con): Երբեմն, Անտիլիայի փոխարեն, առասպելական կղզին կոչվում էր «Յոթ քաղաքների կղզի» (նավահանգիստ՝ Ilha das Sete Cidades, Septe Cidades):
Ոսկե քաղաքներ
1528 թվականին Ֆլորիդայի ափերին (այդ թվում՝ Կաբեսա դե Վակա) Նարվայես արշավախմբի կենդանի մնացած անդամները վերադարձան Նոր Իսպանիա այն լուրով, որ ինչ-որ տեղ դեպի հյուսիս, ըստ հնդկացիների պատմությունների, կան յոթ քաղաքներ՝ լի հեքիաթային գանձերով։ Այսպիսով, միջնադարյան լեգենդը նոր ծնունդ գտավ և սկսեց գրգռել կոնկիստադորների մտքերը։
1539 թվականին, հրապուրված այս պատմություններով, Ֆրանցիսկոս Վասկես դե Կորոնադոն ուղարկեց Ֆրանցիսկանցի Մարկոս ​​դե Նիսին՝ հյուսիսային երկրները ուսումնասիրելու համար, որոնք, վերադառնալուն պես, իսպանացիներին համոզեցի, որ գոյություն ունի նման վայր։ Հնարավոր է, որ Ֆրանցիսկանցին այլ կերպ է մեկնաբանել բնիկներից լսած լեգենդները իրենց նախնիների տան՝ Ազտլանի մասին։
Ծանոթագրություններ
Կատեգորիա:Առասպելական երկրներ Կատեգորիա:Դիցաբանական վայրեր Կատեգորիա:Հորինված աշխարհագրություն Կատեգորիա:Աշխարհագրական հայտնագործություններ Կատեգորիա:Հյուսիսային Ամերիկայի պատմություն Կատեգորիա:Իսպանական լեգենդներ Կատեգորիա:Ամերիկայի պատմություն Կատեգորիա:Ամերիկաների մշակույթ Կատեգորիա:Նյու Մեքսիկո Կատեգորիա:Իսպանիայի պատմություն Կատեգորիա:Մեքսիկա Կատեգորիա:Իսպանական կայսրություն
Կոստանդին V
Կոստանդին V Կոպրոնիմոս (Κωνσταντῖνος Ε΄ Κοπρώνυμος, ), հայազգի բուզանդական զորավար, Բյուզանդիայի կայսր (741-775), բյուզանդական կայսր Լևոն V իսավրացու որդին, պատկերամարտ, 754 թվականի պատկերամարտական ժողովի կազմակերպիչ։
Կառավարում
Կոստանդին V-ը երբեմնի տաղանդավոր զորավարը, անզիջում պատկերամարտի համբավ ուներ, հետապնդել և պատժել է շատ վանականների։ Սակայն այդ կերպարը ստեղծվել է հաղթանակած պատկերապաշտների աղբյուրներում։ Կոպրոնիմ մականունը («Աղբահավաք», քանզի լեգենդի համաձայն նորածին ժամանակ կղկղել է մկրտության ավազանում՝ դրանով պղծելով մկրտության խորհուրդը), ինչպես նաև երկրորդը՝ Կավալլին («Ձիու միս ուտող), տվել են կրոնական հակառակորդները։
Զինվորների մոտ Կոստանդին V-ը մեծ հեղինակություն էր վայելում, և նրա անվան հետ է կապված կայսրության հզորության վերականգնումը Օմայանների գրոհների հետո։
745 թվականին բյուզանդական բանակը անցնում է Տավրոսյան լեռները և արաբներից գրավում Գերմանիան։ 746 թվականին բյուզանդացիները ջախջախել են արաբական նավատորմը Կիպրոսի մոտ և այն գրավել արաբներից։ 751 թվականին նրանք հասել են Եփրատին, ավերել Մելիտենեն, Սամոսատը, Թեոդոսիուպոլիսը, իսկ տեղի քրիստոնյաներին տարել Բյուզանդիա։
Լինելով կատաղի պատկերամարտ՝ Կոստանդին V-ը 754 թվականին ժողով է գումարել, որը դատապարտել է սրբապատկերների պաշտամունքը։ Ժողովից առաջ Կայսրը տրակտատ է գրում, որտեղ շարադրում է իր տեսակետը խնդրի վերաբերյալ։ Թեև նրա տեքստը չի պահպանվել, սակայն հայտնի է պատկերամարտության հակառակորդ՝ Կոստանդնուպոլսի պատրիարք Նիկիֆորի աշխատությունից։ Կոստանդինը ոչ միայն քննադատում է սրբապատկերների պաշտամունքն, այլև խոսում է Աստվածամոր և սրբերի երկրպագությունն արգելելու մասին։ Ավելի ուշ օրենքով ամրապնդում է այդ արգելքները ։
755 թվականին Կոստանդինը հրաժարվում է հարկ վճարել բուլղարներին, ինչը հանգեցնում է երկար և ծանր պատերազմի Բուլղարական խանության հետ։ Նա 9 արշավանք է կատարել արաբների դեմ։ Նույն թվականին բուլղարները հասնում են Կոստանդնուպոլիս, սակայն 756 թվականին Կոստանդին V-ը դեսանտ իջեցրեց Դանուբի գետաբերան, Կորմիսոշ խանը հաշտություն խնդրեց։ 759 թվականին բուլղարները պարտվում են Մարկելլի ճակատամարտում, իսկ 762 թվականին՝ Անխիալում։ 765 կամ 767 թվականին Կոստանդինն անականկալ անցնում է լեռները և հրկիզում Բուլղարիայի ապագա մայրաքաղաքի տեղում գտնվող գյուղը։ 768 թվականին, երբ բուլղարական խան Տոկտուն անձամբ է գալիս Կոստանդնուպոլիս, բյուզանդացիները հաղթանակ են տոնում։
770 թվականին արաբները ներխուժում են Փոքր Ասիա և գլխովին ջախջախվում։ Սակայն 773 թվականին Կիպրոսն ավերվում է արաբների կողմից, իսկ Կոստանդինի V-ի մահից հետո (806 թվական)  կրկին հարկատու է դառնում Խալիֆայությանը։
772 թվականին Բուլղարիայում սպանվում է խան Տոկտուն, իսկ նոր խան Թելերիգը կրկին սկսում է թշնամական գործողություններ կայսրության դեմ։ Հայտնի է, որ 773 թվականին Կոստանդին V-ը բուլղարների դեմ սկզբում ուղարկում է իր հիմնական նավատորմը՝ կազմված 200 նավերից, իսկ հետո՝ անձամբ է ծով դուրս գալիս իր հատուկ նավատորմով՝ «ռուսական նավերով» (ῥούσια χελάνδια) :
Կոստանդին V-ի օրոք 740-ական թվականների ժանտախտը ամայացնում է Բյուզանդիայի եվրոպական տիրույթները։ Կոստանդինը Հունաստանի բնակչության մի մասին տեղափոխում է մայրաքաղաք։
Կոստանդին V-ը մահացել է հիվանդությունից 775 թվականի սեպտեմբերի 14-ին, դեպի Բուլղարիա իններորդ արշավանքի ժամանակ։
Ընտանիքը և անձը
Կոստանդինը Լևոն III Իսավրացու և նրա կնոջ՝ Մարիայի որդին էր։ Ինչպես հաղորդում է Ֆեոֆանը, մկրտության ժամանակ նա կղկղել է մկրտության ավազանում, ինչն էլ պատրիարք Գերմանի կողմից մեկնաբանվել է որպես վատ նախանշան։ Կոստանդինը մեծացել է անողոք և անզիջում անձնավորություն։ Թշնամիները՝ պատկերամարտները, նրան մեղադրել են բոլոր մահացու մեղքերում և նույնիսկ անվանել «մարմնացյալ հակաքրիստոս»։ Միևնույն ժամանակ Կոստանդինը հրաշալի զորավար էր և սիրված զինվորական միջավայրում։
Ամուսնացել է մի քանի անգամ. Առաջին կինը խազար Չիչակն էր, որը մկրտությունից հետո ստացել էր Իրինա անունը։ 750 թվականին ծնվել է նրանց որդի Լևոնը։ Երկրորդ կնոջ անունը Մարիա էր։ Երրորդ անգամ ամուսնացել է Եվդոկիայի հետ։ Նրանց որդիներն էին Քրիստոփորը և Նիկիֆորը, որոնց նա դարձրեց կեսարներ, իսկ Նիկիտային՝ նոբիլիսսիմ։
Գրականություն
Կատեգորիա:Բյուզանդական կայսրություն Կատեգորիա:Պատկերամարտություն Կատեգորիա:Բյուզանդական կայսրեր
Բաղանիսի պատմության և մշակույթի անշարժ հուշարձանների ցանկ (Տավուշի մարզ)
Ծանոթագրություններ
Կատեգորիա:Տավուշի մարզի հուշարձանների ցանկեր
Չեմալ (գյուղ, Չեմալսկի շրջան)
Չեմալ (Чемал), գյուղ Ռուսաստանի Ալթայի հանրապետության Չեմալսկի շրջանի կազմում։
Բնակչությունը 2010 թվականին գրանցված տվյալներով կազմում էր 3602 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1842 թվականին հիմնադրված բնակավայրեր Կատեգորիա:Ռուսաստանի Ալթայի հանրապետության Չեմալսկի շրջանի բնակավայրեր
Ուզմուշ
Ուզմուշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սիմոն Վիրսալաձե
Սիմոն (Սոլիկո) Բագրատի Վիրսալաձե (სოლომონ (სოლიკო) ვირსალაძე, ), վրացի խորհրդային բեմանկարիչ։ ԽՍՀՄ ժողովրդական նկարիչ (1976)։ ԽՍՀՄ գեղարվեստի ակադեմիայի իսկական անդամ (1975)։
Կենսագրություն
Վիրսալաձեն ԽՍՀՄ Մեծ թատրոնում ձևավորել է Չայկովսկու «Մարդուկ-Ջարդուկը» (1966 թ.), Արամ Խաչատրյանի «Սպարտակ» (1968 թ., լենինյան մրցանակ, 1970 թ.), Էշպայի «Անգարա» (1976 թ., ԽՍՀՄ պետական մրցանակ, 1977 թ.) բալետները և այլն։
Վիրսալաձեի բեմանկարչական աշխատանքներում կարևոր դեր է խաղում երաժշտության հուզականությանը և ներկայացման գաղափարական իմաստին համապատասխանող գույնը։
Պարգևատրվել է Լենինի և 2 այլ շքանշաններով։
Ծանոթագրություններ
Կատեգորիա:Վրացի բեմանկարիչներ Կատեգորիա:ԽՍՀՄ ժողովրդական նկարիչներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:ԽՍՀՄ նկարիչների միության անդամներ Կատեգորիա:Անձինք Թբիլիսիից Կատեգորիա:Դիդուբեի պանթեոնում թաղվածներ Կատեգորիա:Ստալինյան մրցանակի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Լենինյան մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Վրացական ԽՍՀ արվեստի վաստակավոր գործիչներ Կատեգորիա:Թբիլիսիի գեղարվեստի ակադեմիայի շրջանավարտներ
Կանոնիցկոե
Կանոնիցկոե (Каноницьке), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Կանոնիցկոե գյուղում բնակվում էր 120 մարդ։ Բնակավայրը զբաղեցնում է 2445 կմ² տարածք։ Բնակչության խտությունը կազմում էր 49,08 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Պուտկաստե (գյուղ, Կեինա շրջան)
Պուտկաստե (Putkaste), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 108 մարդ։
Արտաքին հղումներ
Կատեգորիա:Էստոնիայի Հիյումա նահանգի Կեինա շրջանի բնակավայրեր Կատեգորիա:Էստոնիայի գյուղեր
Լեյտենանտ Կրավցովի երեք օրը
«Լեյտենանտ Կրավցովի երեք օրը» («Три дня лейтенанта Кравцова»), հեռուստաֆիլմ Հայրենական մեծ պատերազմի մասին, որը նկարահանել է ռեժիսոր Ալեքսանդր Դարուգը։ Գլխավոր դերը խաղացել է Ալեքսեյ Վորոբյովը։ Պրեմիերան կայացել է 2012 թվականի մայիսի 9-ին «Ռոսիա-1» հեռուստաալիքով և «Ինտեր» հեռուստաալիքով  ։ «Lizard Cinema Trade» ընկերության DVD-ն թողարկվել է 2012 թվականի հունիսի 5-ին։
Սյուժե
1944 թվականին հետևակային ուսումնարանի շրջանավարտ, լեյտենանտ Նիկոլայ Կրավցովին ռազմաճակատ են ուղարկում որպես դասակի հրամանատար։ Նա լսել է, որ դասակի հրամանատարի կյանքի միջին տևողությունը երեք օր է։ Երեք օր անցնում են, և կատաղի մարտից հետո նա մնում է դասակից ողջ մնացած քչերից մեկը։ Սակայն վերջաբանում ասվում է, որ 1945 թվականի մայիսի 12-ին՝ հաղթանակից երեք օր անց, գվարդիայի ավագ լեյտենանտ Կրավցովը զոհվել է քաջի մահով։
Արտադրություն
Նկարահանումներն անցկացվել են 2011 թվականին մերձմոսկովյան Նոգինսկում ։ Գլխավոր դերի համար դերասան գտնելու համար պահանջվել է չորս ամիս ։
Ծանոթագրություններ
Կատեգորիա:Ուկրաինական ֆիլմեր Կատեգորիա:2012 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսական ռազմական ֆիլմեր
Դաչնի (Կագալնիցկի շրջան)
Դաչնի (Дачный), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կիրովսկի գյուղական համայնքի կազմի մեջ։